PRIMĂRIA MUNICIPIULUI TIMIŞOARA

DIRECŢIA PATRIMONIU                                                                A p r o b a t:

BIROUL LOCUINŢE    


                                       PRIMAR,
Nr. SC2014-25381/26.09.2014
                                 NICOLAE ROBU
REFERAT

privind stabilirea modalităţii de repartizare a locuinţelor proprietate de stat şi a locuinţelor sociale către persoanele înscrise pe lista de priorităţi, evacuate din imobile redobândite de foştii proprietari

Prin H.C.L.M.T. nr.388/01.08.2014 s-au aprobat criteriilor-cadru pentru stabilirea ordinii de prioritate în soluţionarea cererilor de atribuire a unei locuinţe din fondul locativ de stat cât şi cele sociale, şi aprobarea procedurii de repartizare a locuinţelor din fondul locativ de stat şi a celor sociale.


Având în vedere faptul că începând cu anul viitor se va întocmi o singură listă de priorităţi la nivelul Primăriei Municipiului Timişoara, în vederea atribuirii unei locuinţe din fondul locativ de stat, se impune a fi modificată şi procedura de repartizare a locuinţelor către persoanele înscrise pe lista celor care au fost evacuate în stradă, necondiţionat de atribuirea altui spaţiu de locuit, de către proprietarii care au redobândit imobilele.
Prin H.C.L. nr.387/2005 a fost stabilită modalitatea de repartizare a locuinţelor proprietate de stat şi a locuinţelor sociale către persoanele înscrise pe lista evacuaţilor pe cale judecătorească din imobile redobândite de către foştii proprietari, luându-se în considerare faptul că se creează situaţii sociale deosebite, atunci când instanţa de judecată pronunţă sentinţe judecătoreşti care devin definitive, irevocabile şi executorii care dispun evacuarea necondiţionată de atribuirea altui spaţiu de locuit corespunzător a foştilor chiriaşi şi a familiilor acestora, iar aceştia din urmă sunt nevoiţi să părăsească locuinţa, fiind evacuaţi în stradă de către proprietarii acestor imobile. S-a luat în considerare faptul că nu în toate aceste situaţii acele persoane evacuate sau care urmează în scurt timp să fie evacuate se află pe nişte poziţii avantajoase pe lista de priorităţi, astfel încât în momentul afişării unei locuinţe disponibile să poată fi ei cei care vor beneficia de aceea locuinţă, iar procedura de repartizare nu poate fi încălcată din lipsă de procedură. 
Totodată art.3 din OUG nr.68/13.09.2006 modifică art.15 şi art.16 din OUG nr.40/1999 modificată şi completată prin Legea nr.241/2001, după cum urmează:


„Art.15. – În cazul chiriaşilor care au primit notificarea pentru motivele prevăzute la art.14 alin. (2) lit. a) şi b), consiliile locale sunt obligate să le pună la dispoziţie, cu prioritate, o locuinţă din fondul destinat închirierii, inclusiv din fondul de locuinţe sociale, în termen de 1 an de la data cererii chiriaşului; locuinţele se pun la dispoziţie numai celor care îndeplinesc criteriile de acces stabilite în conformitate cu prevederile Legii locuinţei nr.114/1996, republicată, cu modificările şi completările ulterioare.”
Astfel, propunem ca să se atribuie de către Comisia de repartizare a locuinţelor, fără respectarea ordinii de prioritate, o locuinţă dintre cele care devin disponibile şi sunt prezentate spre redistribuire:

-pentru persoanele/familiile înscrise pe lista de priorităţi, pentru care s-a emis o hotărâre judecătorească definitivă, irevocabilă şi executorie care dispune evacuarea necondiţionată de atribuirea altui spaţiu de locuit corespunzător şi pentru care s-a întocmit dosar execuţional de către executorul judecătoresc şi s-a emis somaţie de evacuare din locuinţă sau care au fost deja evacuate, 

-pentru persoanele/familiile înscrise pe lista de priorităţi, care provin din imobile redobândite de proprietar care au primit notificarea din partea proprietarului pentru motivele prevăzute la art.14 alin. (2) lit. a) şi b) din OUG nr.40/1999 şi modificată prin Legea nr.241/2001 sau cărora le-a expirat termenul de 5 ani şi a căror contracte de închiriere nu s-au reînnoit pentru motivele prevăzute de art.14 alin. (2) lit. a) şi b) din OUG nr.40/1999 modificată şi completată prin Legea nr. 241/2001 şi care au fost notificate de proprietar,  
-pentru chiriaşii care au cumpărat cu bună-credinţă în baza Legii nr.112/1995 imobilele în care locuiau şi ale căror contracte de vânzare-cumpărare au fost desfiinţate, fie ca urmare a unei acţiuni în anulare, fie ca urmare a unei acţiuni în revendicare, prin hotărâri judecătoreşti definitive şi irevocabile şi pentru care s-a întocmit dosar execuţional de către executorul judecătoresc şi s-a emis somaţie de evacuare din locuinţă sau care au fost deja evacuaţi.

Lista persoanelor care se încadrează în aceste categorii se va întocmi la nivelul Biroului Locuinţe şi se va actualizază lunar în funcţie de cazurile noi apărute. Înscrierea pe acestă listă, se va face în baza unei cereri însoţită de documentele justificative, după caz, în baza cărora se va întocmi o anchetă socială. Lista actualizată va fi prezentată Comisiei de locuinţe la fiecare întrunire a comisiei.
Atribuirea nominală a unei locuinţe se va face în baza unei cereri scrise a persoanelor înscrise pe lista. Solicitările depuse pentru atribuirea nominală a unei locuinţe se centralizează, iar comisia hotărăşte atribuirea locuinţei în funcţie de situaţia socială şi familială, analizând ancheta socială efectuată pentru fiecare solicitant în parte.

Precizăm că de acest drept pot beneficia aceste persoane doar o singură dată iar în cazul în care refuză locuinţa aprobată de către Comisie, să piardă dreptul de a beneficia de un spaţiu de locuit fără respectarea ordinii de prioritate.

De asemenea se impune revocarea HCLMT nr.387/2005, HCLMT nr. 119/2012.
    V I C E P R I M A R,

                                                SECRETAR,

         Traian Stoia

         ŞEF BIROU,

